|  |  |
| --- | --- |
| Teitl y gweithgaredd: | Y Cŵn a'r Gwylanod |
| Disgrifiad: | Problem ymresymu mathemategol |
| Blynyddoedd: | CA2 |
| Sgìl Rhaglen Astudio posib: | Rhifedd> Datblygu ymresymu rhifyddol > Adnabod prosesau a chysylltiadau |
| Testun T. Llew Jones | ‘Pam?’, *Trysorfa T. Llew Jones*, t.169 |
| Offer angenrheidiol: | * Y gerdd ‘Pam?’
* Taflen 'Y Cŵn a'r Gwylanod'
 |
| Dull: | * Rhowch gopïau o'r pos i'r dysgwyr
* Trafodwch sut gellir mynd ati i ddatrys y pos gan ddefnyddio'r cyflwyniad Powerpoint.
* **Pos 1**
* Holwch sawl coes sydd gan gi a sawl coes sydd gan wylan?
* Adolygwch dablau 2 a 4 gan esbonio y bydd angen defnyddio'r tablau i gyfrifo sawl coes fydd gan fwy nag un ci neu wylan (sleid 3)
* Dangoswch y tabl (sleid 4) a'i esbonio i'r dysgwyr. Esboniwch fod rhaid i'r nifer o goesau sydd gan y cŵn a'r gwylanod wneud cyfanswm o 18 coes. Holwch pa rifau y gellir eu hadio o golofn 1 a 2 sydd yn adio i wneud 18. Anogwch y dysgwyr i weithio'n drefnus a systematig.
* **Pos 2**
* Eto, holwch sawl coes sydd gan gi a sawl coes sydd gan wylan.
* Dangoswch y tabl gan esbonio ei fod yn dangos sawl coes sydd gan nifer o gŵn a nifer o wylanod gyda'i gilydd. (Ewch lawr y golofn 1 ci ac ar draws y rhes 1 gwylan i amlygu hyn i'r dysgwyr).
* Holwch sawl cyfuniad posibl o gŵn a gwylanod sy'n rhoi cyfanswm o 48 coes. Ble mae’r rhain yn y tabl?
* Yna, gan ddechrau gyda'r ateb 48 cyntaf yn y Powerpoint cyfrifwch beth fyddai cyfanswm y pennau. Esboniwch fod y fformiwla 10g + 7c = 48 yn ffordd o nodi bod 10 gwylan a 7 ci yn cyfuno i roi 48 coes i chi.
* Edrychwch ar yr esiamplau eraill o 48 coes – tan eich bod yn dod o hyd i'r ateb sy'n rhoi cyfanswm o 20 pen i chi.
 |
| Gweithgareddaugwahaniaethol: | Mae Pos y Gwylanod 1 yn addas ar gyfer Bl 3 a 4 a Phos y Gwylanod 2 yn addas ar gyfer Bl 5 a 6.Gall dysgwyr mwy abl geisio datrys y pos yn annibynnol. Yna gallant rannu eu dull gyda gweddill y dosbarth os yw'n wahanol i ddull yr athro. Gall y dysgwyr greu posau tebyg eu hunain a'u rhoi i'r dysgwyr eraill i roi cynnig arnynt.  |